***Муниципаль тур***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

**ТАТАР ТЕЛЕННӘН ОЛИМПИАДА БИРЕМНӘРЕ**

(2022-2023 нче уку елы)

**11 нче сыйныф**

**Үткәрү вакыты – 180 минут**

**Максималь балл – 70**

**I. Тестлардан дөрес җавапны билгеләгез.**

1. Рәт гармониясенә бусынмаган сүзне билгеләгез. **(2 балл)**

а) *шигырь*

ә) *шагыйрь*

б) *гомер*

в) *каләм*

2. Фразеологик әйтелмәнең мәгънәсен билгеләгез. **(2 балл)**

***Маңгае йолдызлы***

а) *бәхетле*

ә) *гаепле*

б) *яралы*

в) *мактанчык*

3. Ясалма сүзне билгеләгез. **(2 балл)**

а) *бишек*

ә) *бишлек*

б) *бишәү*

в) *бишенче*

4. Асыл сыйфатны билгеләгез. **(2 балл)**

а) *урмандагы*

ә) *көзге*

б) *фәнни*

в) *сары*

5. Үтенүне белдерә торган кисәкчәне билгеләгез. **(2 балл)**

а) *ләбаса*

ә) *һич*

б) *-чы*

в) *кына*

6. Калын хәрефләр белән бирелгән сүзнең нинди җөмлә кисәге икәнлеге дөрес күрсәтелгән рәтне билгеләгез. **(2 балл)**

*Яхшы җырның даны* ***үзеннән*** *алда йөри.* (Мәкаль)

а) ия

ә) тәмамлык

б) урын хәле

в) аергыч

7. Икеләнүне белдерә торган кереш сүзне билгеләгез. **(2 балл)**

а) *мөгаен*

ә) *зинһар*

б) *билгеле*

в) *ичмасам*

8. Җөмләнең төре дөрес күрсәтелгән рәтне билгеләгез. **(2 балл)**

*Тел әйтә алмаганны җыр әйтер.* (Мәкаль)

а) гади җөмлә

ә) теркәгечле тезмә кушма җөмлә

б) теркәгечсез тезмә кушма җөмлә

в) иярченле кушма җөмлә

9. Җөмләдәге иярчен компонентның төзелеше һәм мәгънә ягыннан төре дөрес күрсәтелгән рәтне билгеләгез. **(2 балл)**

*Кулың җиткән ботакның җимешен өз.* (Мәкаль)

а) синтетик тәмамлык җөмлә

ә) синтетик урын җөмлә

б) синтетик аергыч җөмлә

в) аналитик аергыч җөмлә

10. Җөмләдәге компонентлар санын билгеләгез. **(2 балл)**

*Кеше ышанмаслык сүзне чын булса да сөйләмә.* (Мәкаль)

а) 2

ә) 3

б) 4

в) 5

**II. Башыгызны эшләтегез.**

Сүзләрне дөрес итеп урнаштырып, ике мәкаль языгыз. **(4 балл)**

*бер, эшнең, көче, эшләнеп, тиен, коралда, бәясе, кырык, бар, бетмәгән, тишекле, кешенең*

**III. Теоретик бирем.**

Нокталар урынына тиешле сүзләрне өстәп языгыз. **(10 балл)**

*Кадер сүзендә ике сузык аваз,* ***...............*** *тартык аваз бар. Сузык авазлары: [****...****] һәм [****...****]. Ул сингармонизм законының рәт гармониясенә* ***...................*** *.* ***.............*** *иҗектән тора. Аңа* ***..............*** *кушымча ялгана. Ул –* ***...................*** *алынмасы. Синонимы –* ***...............*** *,**ихтирам. Кадер –* ***..................*** *сүз төркеме. Кадер сүзеннән* ***..................*** *исемнәр ясала.*

**IV. Гамәли-иҗади бирем.**

1. Җөмләләрне татар теленә тәрҗемә итеп языгыз. **(8 балл)**

*Она, наверное, по-прежнему пьёт утром кофе с печеньем.*

*Бледную поганку, безусловно, часто путают со сьедобным грибом. Открыли дверь, и в кухню паром вкатился свежий воздух со двора.*

*Когда я открыл окно, комната наполнилась ароматом сирени.*

2. Төшеп калган сүзләрне языгыз. **(8 балл)**

*Бервакыт Мәскәүдә, татарлар оештырган концерт барышында, залда* ***...........................*** *бер рус кешесенең сәхнәгә “Телегез искиткеч гүзәл, аның киләчәге зур,* ***......................*** *аны, һичшиксез, өйрәнәчәкмен”* ***....................*** *язу җибәрүе хәтеремдә. Бу* ***.......................*** *телебезнең милли моңыбызга үрелеп баруы тәэсир ясаган, күрәсең.*

*Тел* ***..............*** *моң – милләт сакчылары. Тел бетсә, моң да калмый, милләт бетә. Балалар русча да, инглизчә дә, французча да, алманча да укысыннар. Тик менә шушы телләрнең, гомумән, белем-мәгърифәтнең ачкычы туган телебез икәнлеген онытмасыннар. Алар үсеп* ***..............*** *җиткәч, җәмгыятьтә үз* ***........................*** *алгач, “Дөньяда күп нәрсә белдем син туган тел аркылы” диярлек* ***......................*** *.* (Индус Таһировтан)

2.1. Сүзләрнең синонимнарын языгыз. **(2 балл)**

*тәэсир* – **......................** , *алманча* – **.............................**

2.2. *Җәмгыятьтә* сүзенең транскрипциясен языгыз. **(2 балл)**

2.3. Һәмзә тартыгы кулланылган сүзне күчереп языгыз. **(1 балл)**

2.4.Кушма сүзләрне күчереп языгыз, мәгънәле кисәкләрен аерыгыз. **(3 балл)**

3. Туган телегез сезнең өчен нәрсә ул? Сез аны нигә өйрәнәсез? Шул хакта 12 җөмлә төзеп языгыз. **(12 балл)**