***Муниципаль тур***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

**ТАТАР ТЕЛЕННӘН ОЛИМПИАДА БИРЕМНӘРЕ**

(2022-2023 нче уку елы)

**6 нчы сыйныф**

**Үткәрү вакыты – 150 минут**

**Максималь балл – 56**

**I. Тестлардан дөрес җавапны билгеләгез.**

1. Иренләшкән сузык авазы булган сүзне билгеләгез. **(2 балл)**

а) *мәктәп*

ә) *сыйныф*

б) *дәрес*

в) *акбур*

2. [w] авазы булган сүзне билгеләгез. **(2 балл)**

а) *чәүкә*

ә) *күке*

б) *үрдәк*

в) *тукран*

3. Юлдан-юлга күчереп булмый торган сүзне билгеләгез. **(2 балл)**

а) *түшәм*

ә) *идән*

б) *кием*

в) *яулык*

4. ***Былтыр*** сүзенең синонимын билгеләгез. **(2 балл)**

а) *быел*

ә) *киләсе ел*

б) *узган ел*

в) *кичә*

5. *Рус* алынмасын билгеләгез. **(2 балл)**

а) *базар*

ә) *өстәл*

б) *китап*

в) *хат*

6. Кушма сүзне билгеләгез. **(2 балл)**

а) *озын(борын)*

ә) *әкәм(төкәм)*

б) *дус(иш)*

в) *кура(җиләге)*

7. Нокталар урынына куела торган кушымчаны билгеләгез. **(2 балл)**

*Су башын****...*** *болгана.* (Мәкаль)

а) **-***да*

ә) *-нан*

б) *-дан*

в) *-ның*

8. Артыклык дәрәҗәсендәге сыйфатны билгеләгез. **(2 балл)**

а) *кызыл*

ә) *кызылрак*

б) *җете кызыл*

в) *кызгылт*

9. Күрсәтү алмашлыгын билгеләгез. **(2 балл)**

а) *син*

ә) *безнеке*

б) *шул*

в) *кайда*

10. Инкяр җөмләне билгеләгез. **(2 балл)**

а) *Юл буенда агач үсә.*

ә) *Тиздән Яңа ел җитә.*

б) *Мин бию түгәрәгенә йөрим.*

в) *Безнең сыйныфта укучылар күп түгел.*

**II. Башыгызны эшләтегез.**

Сүзләрне дөрес итеп урнаштырып, ике мәкаль языгыз. **(4 балл)**

*диңгезгә, та, тирән, су, балык, ашыккан, күлдә, җитмәс, балык*

**III. Теоретик бирем.**

Нокталар урынына тиешле сүзләрне өстәп языгыз. **(10 балл)**

*Уен-көлке сүзендә ............. хәреф, ............ аваз бар, анда .............. сузык аваз, ...................**тартык аваз. Уен-көлке – ............... сүз төркеме, ясалышы ягыннан ....................... сүз. Сүзнең тамырлары – ............... һәм .............. . Нигезе – ............................... . Уен-көлке сүзенең мәгънәсен .......................... сүзлектән белеп була.*

**IV. Гамәли-иҗади бирем.**

1. Җөмләләрне татар теленә тәрҗемә итеп языгыз. **(4 балл)**

*В такую дождливую погоду лучше сидеть дома.*

*Она очень застенчива. У неё мало подруг.*

*У меня есть несколько книг по этой проблеме.*

*В автобусе было слишком много народа.*

2. Төшеп калган хәрефләрне языгыз. **(4 балл)**

*Элекке заманда ике иптәш юлга ч...кканнар. Боларга зур урман аркылы үтәргә туры килгән. Урманга к...ргәннәр икән, боларның каршысына кинәт кенә бер аю килеп чыккан. Мон... күргәч, боларның берсе, бик куркып, агач башына м...неп качкан. Икенчесе, үлгән булып, тиз генә с...зылып яткан.*

*Аю, бу юлда яткан кешенең яны...да әйләнә-әйләнә, башларын, аякларын ...снәгән дә, ди, бер дә т...мичә, үз юлына киткән, ди.* (Татар халык әкияте)

2.1. Сүзләрнең синонимнарын языгыз. **(3 балл)**

*элекке* – ................, *аркылы* – ................, *каршысына –* ...................

2.1. Сүзләрнең антонимнарын языгыз. **(3 балл)**

*зур* – ..................., *иптәш* – ....................., *тиз* – ........................

2.3. *Урманга* сүзенең транскрипциясен языгыз. **(2 балл)**

3. Әйбәт иптәш, дус нинди була? Шул хакта 6 җөмлә төзеп языгыз. **(6 балл)**